钦定古今图书集成/明伦汇编/氏族典/第226卷 > 杨椿
## 钦定古今图书集成/明伦汇编/氏族典/第226卷 > 杨椿

按《魏书杨播传》：“播弟椿，字延寿，性宽谨。初拜中散，迁
内给事，与兄播并侍禁闱。又领兰台行职，改授中部
曹，析讼公正。高祖嘉之，转授宫舆曹少卿，加给事中，
出为安远将军、豫州刺史，迁冠军将军、济州刺史。坐
为平原太守崔敞所讼，免官。后降为宁朔将军、梁州
刺史，寻以母老解还。后武都氐杨会反，假椿节，都督”
西征诸军事、行梁州刺史，还兼太仆卿。秦州羌吕苟
儿、泾州屠各陈瞻等聚众反，诏椿为别将讨之。缓师
不进，阴简精卒，衔枚夜袭，斩瞻，传首。入正太仆卿，加
安东将军。正光五年，除辅国将军、南秦州刺史，转授
岐州，寻加卫将军。出除都督雍、南豳二州诸军事。建
义元年，迁司徒公。永安初，进位太保、侍中。元颢入洛，
椿子弟并从驾河北。及庄帝还宫，椿每辞逊，还华阴。
逾年。普泰元年，为参朱天光所害。